ব্রিটিশ ইস্ট ইন্ডিয়া কোম্পানি
১৬০০ সালে ভারত ও পূর্ব এশিয়ায় বাণিজ্যের উদ্দেশ্যে ইংল্যান্ডের একদল বণিক ইস্ট ইন্ডিয়া কোম্পানি গঠন করে। ৩১ ডিসেম্বর রানি এলিজাবেথের সনদ বলে উক্ত কোম্পানি উত্তমাশা অন্তরীপ থেকে সমগ্র পূর্বাঞ্চলে বাণিজ্যের একচেটিয়া অধিকার লাভ করে। তারা ১৬০৮-এ মোগল সম্রাট জাহাঙ্গিরের শাসনকালে সুরাটে প্রথম বাণিজ্য কুঠি স্থাপনের অনুমতি পায়। পরে অন্যান্য স্থানসহ হুগলিতে বাণিজ্য কুঠি স্থাপিত হয়। সপ্তদশ শতাব্দীর ১৬৫৮ সালে ইস্ট ইন্ডিয়া কোম্পানির একজন প্রতিনিধি হিসেবে জেমস হার্ট ঢাকা প্রবেশ করার মধ্য দিয়ে বাংলায় ইংরেজ আগমন শুরু হয়। ১৭১৫ সালে মোগল দরবার থেকে ইস্ট ইন্ডিয়া কোম্পানিকে নিজস্ব মুদ্রা ব্যবহারের অনুমতি দেওয়া হয়। ঐ মুদ্রা মোগল সাম্রাজ্যেও চালু হয়। ১৭৫৬ সালে নবাব সিরাজউদৌলা কোলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কোলকাতা পুণরায় দখল করেন (২জানুয়ারি,১৭৫৭)। কোম্পানির কেরানি, পরে ফ্রান্স-ইংল্যান্ড যুদ্ধ শুরু হলে সৈন্যবাহিনীতে যোগ দেন। নিজের যোগ্যতায় পরে উঁচু পদ পান। চন্দননগর দখল করার পরে সিরাজউদৌলাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌলার সঙ্গে মেকি যুদ্ধ হয়। সিরাজউদৌলা পরাজিত হয়ে পালাবার সময় ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে।
ইএমআই
দ্যা ইএমআই গ্রুপ (ইলেকট্রিক এ্যান্ড মিউজিক ইন্ডাস্ট্রিজ লিমিটেড) একটি ব্রিটিশ মিউজিক কোম্পানি। এটি রেকর্ডিং ইন্ডাস্ট্রিতে রেকর্ডিং লেবেলের ৪র্থ বড় ব্যবসায়ী গ্রুপ ও পরিবার এবং এটি আর আইএএ -এর সদস্য। ইএমআই গ্রুপে একটি বড় প্রকাশনা হাত আছে যা হলো নিউইয়র্ক ভিত্তিক ইএমআই মিউজিক পাবলিশিং। ১৯৩১ সালের মার্চ মাসে দ্যা ইলেকট্রিক এ্যান্ড মিউজিক ইন্ডাস্ট্রিজ লিমিটেড গঠিত হয় কলম্বিয়া গ্রামোফোন কোম্পানি ও গ্রামোফোন কোম্পানির সাথে হিজ মাস্টারস ভয়েজ লেবেলের মাধ্যমে। এই কোম্পানি প্লে ব্যাক যন্ত্রপাতি ও রেকর্ড উৎপাদন করে। এই কোম্পানির গ্রামোফোন তৈরির ৪০ বছরের সফল ইতিহাস সংগে বড় মাপের ইলেকট্রনিক্স। অ্যালান ব্ল্যামলেইন নামের একজন ইঞ্জিনিয়ার ইএমআই কর্তৃক নিয়োগ প্রাপ্ত হয়ে স্টেরিও শব্দ ধারণে অগ্রবর্তী ভূমিকা পালন করেন। ১৯৪২ সালে এইচটুএস রাডার এককের পরীক্ষা চালানোর সময় ব্ল্যামলেইন খুন হন। ২য় বিশ্বযুদ্ধের সময় ও তারপরে ইএমআই পরীক্ষাগার রাডারের যন্ত্রের ও গাইডেড মিসাইলের উন্নতি সাধন করে। এই কোম্পানি পরে প্রচারযন্ত্র তৈরিতে জড়িত হয় ও বিবিসি-এর জন্য প্রথম টিভি ট্রান্সমিটার তৈরি করে। এই কোম্পানি প্রচারণার জন্য টিভি ক্যামেরাও তৈরি করে বিভিন্ন ব্রিটিশ টিভি প্রডাকশন কোম্পানি, বিশেষ করে বিবিসি-এর জন্য। ১৯৭০ ও ১৯৮০-এর দশকে বিবিসি ও আইটিভির জন্য ইএমআই ২০০১ রঙ্গিন ক্যামেরা তাদের তৈরি সবচেয়ে বিখ্যাত উপাদান ।স্কটল্যান্ডের গ্লেনরোথস ভিত্তিক ইমিহুস ইলেকট্রনিক্স আমেরিকার ক্যালিফোর্নিয়ার হুঘেস এয়ারক্রাফটের, ৫১% শেয়ার নিয়ে নেয় ও বাকি ৪৯% থাকে ইএমআই-এর। এটা ইন্ট্রিগ্রেটেড সার্কিট তৈরি করত ও ১৯৭০-এর দশকের মাঝামাঝিতে খুব অল্প সময়ের জন্য জিমিনি নামে ক্যালকুলেটর তৈরি করত।ব্রিটিশ কমনওয়েথের ভারত, অস্ট্রেলিয়া ও নিউজিল্যান্ড-এ সহায়ক নানা প্রকল্পের জন্য দ্যা গ্রামোফোন কোম্পানি প্রাথমিকভাবে প্রতিষ্ঠিত হয়েছিল।১৯২০-এর দশক থেকে ১৯২০-এর দশক পর্যন্ত তারা এসব দেশের জনপ্রিয়সঙ্গীত শিল্পের রেকর্ড লেবেলের মালিকানা করত। ইএমআই-এর মনোপলি বাজারে ফেস্টিভ্যাল রেকর্ডের মতো স্থানীয় রেকর্ড লেবেল চ্যালেঞ্জ করে বসে। ১৯৩১ সালে যখন দ্যা গ্রামোফোন কোম্পানি কলম্বিয়া গ্রামোফোন কোম্পানির সাথে মিশে যায় তখন একটি নতুন অ্যাংলো-আমেরিকান গ্রুপ অঙ্গীভূত হয় ইলেকট্রিক এ্যান্ড মিউজিক ইন্ডাস্ট্রিজ লিমিটেড নামে। স্যার জোসেফ লকুউডের ম্যানেজম্যান্টে ১৯৫০-এর দশক শেষ থেকে ১৯৭০-এর দশক পর্যন্ত জনপ্রিয় সঙ্গীতে প্রচুর বাণিজ্যিক সাফল্য পায় এই কোম্পানি। বিভিন্ন দল ও একক শিল্পীরা ইএমআই ও তার সহযোগী কোম্পানি পার্লোফোন,এইচ এম ভি, কলম্বিয়া ও ক্যাপিট্যাল রেকর্ডসের সাথে চুক্তি করে তাদেরকে সেসময়ে বিশ্বের সবচেয়ে বড় ও সবার পরিচিত রেকর্ড কোম্পানিতে পরিণত করে।ক্লিফ রিচার্ড, দ্যা শ্যাডোস,দ্য বিটল্‌স, পিংক ফ্লয়েড, দ্যা বিচ বয়েজ ও ফ্রাঙ্ক সিনেত্রার মতো শিল্পীরা তাদের সাথে চুক্তি করে সেসময়। ১৯৬৭ সালে ইএমআই এইচ এম ভি-কে একটি ক্ল্যাসিক মিউজিক রেকর্ডসে পরিণত করে ও এইচ এম ভি-এর পপ শিল্পীদের কলম্বিয়া রেকর্ডসে প্রতিস্থাপন করে। ১৯৬৯ সালে ইএমআই নতুন একটি সহযোগী রেকর্ড লেবেল হারভেস্ট রেকর্ডস গড়ে তোলে নতুন ধারার প্রোগ্রেসিভ রক ধারার ব্যান্ডদের জন্য, যেমন পিংক ফ্লয়েড যাদের উত্থান কলম্বিয়া রেকর্ডসে। পপ স্টার রবি উইলিয়ামস ৬টি অ্যালবামের জন্য ২০০২ সালে একটি চুক্তি করে ইএমআই-এর সাথে যেখানে তাকে ১৫৭ মিলিয়ন ডলার (৮০ মিলিয়ন পাউন্ড) দিতে হয় এবং যা ছিল ব্রিটিশ মিউজিকের জন্য ইতিহাসের সবচেয়ে বড় ঘটনা ও মিউজিক ইতিহাসে ২য় সবচেয়ে বড় চুক্তি।২০০৭ সালের ২রা এপ্রিল ইএমআই ঘোষণা করে যে তারা অ্যালবাম ডিআরএম ফ্রি ফরমেটে বাজারে ছাড়বে। এই ফরমেটের গান ও ভিডিওগুলো একটু নিম্ন মানের হবে , আর দামও কম হবে। ২০০৬ সালের মে মাসে ইএমআই ওয়ার্নার মিউজিক গ্রুপকে কিনে নিতে চায়, যদিও তারা সফল হয়নি শেষ পর্যন্ত। ২০১০ সালের ফেব্রুয়ারিতে ইএমআই গ্রুপ জানায় যে তাদের প্রি-ট্যাক্স লস মার্চ ২০০৯-এ শেষ হওয়া বছরে ১.৭৫ বিলিয়ন পাউন্ড।